شەفەق نیوز/ سەرچەوەیگ ئەمنی لە پارێزگای موسەنا، ئمڕوو شەممە،
خەوەردا لە کوشیان خیزانیگ سێ کەسی وە رووداو ئاگریگ لەناوڕاس پارێزگاگە.
سەرچەوەگە ئەرا ئاژانس شەفەق نیوز وت: رووداو ئاگریگ لەناوچەی
جەربوعیە ناوڕاس شار سەماوە بویە هووکار کوشیان خیزانیگ سێ کەسی(داڵگ و دوو مناڵ بویچکتر
لە پەنج ساڵان).
سەرچەوەگە دیاری کرد ک لێکۆڵینەوەیل سەرەتایی نشان دەن ک
ئاگرەگە لەوەر شۆرتیگ کارەبایی لەناو ماڵەگە بویەسەو
